  Анжелика Тихонова корреспондент 2017-тӥ арын толшоре Удмуртиысь пенсиосты, пособиосты но мукет мерлыко тыронъёсты вуттон нуналъёсты выжтозы. Со сярысь 26-тӥ толсуре ивортӥзы Россиысь Пенсиосъя фондлэн улосысь ёзэтаз. Тыронъёс кар но ёрос почтамтъёсын таӵе нуналъёсы сётӥськозы:  — 2017-тӥ арын 4-тӥ но 5-тӥ толшор понна — 4-тӥ толшоре;  — 2017-тӥ арын 6-тӥ но 7-тӥ толшор понна — 5-тӥ толшоре;  — 2017-тӥ арын 8-тӥ толшор понна — 6-тӥ толшоре. 3-тӥ толшор понна тыронъёсты нуналаз ик сётозы. Огпол тыриськись 5 сюрс манетэз арлыдоос 13-тӥ толшорысен 26-тӥ толшорозь басьтозы. Тодэ вайытом, со понна Удмуртилы федерал коньдэтысь 2 миллиард 300 миллион манет пала висъязы.  Тегъёс: Мерлык Ижкар Удмуртия пенсия Пенсифонд Выльар  